26.03.2024.

*Par atbilžu sniegšanu atklātā konkursā*

*“Ēdināšanas pakalpojuma sniegšana RP SIA*

*“Rīgas satiksme” darbiniekiem”*

*identifikācijas Nr. RS/2024/6*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) iepirkuma gaitā no iespējamā pretendenta ir saņēmusi lūgumu sniegt atbildes uz šādiem jautājumiem:

Pie vērtēšanas kritērijiem ar 3.prioritāti tiek vērtēti Zaļā publiskā iepirkuma (turpmāk – ZPI) prasību kritēriji. Kur tiek norādīts:

Tiek piešķirts 1 punkts par katru produktu, kas atbilst Nacionālā pārtikas kvalitātes shēmas (turpmāk – NPKS) prasībām, iekļaušanu 4 nedēļu ēdienkartēs no 3. produktu grupas – NPKS pēc pretendenta izvēles (3. pielikuma 3.3. tabula).

Iespēja izvēlēties jebkuru skaitu (skaits ietekmēs iegūstamo punktu skaitu) no 37 produktiem, kuru NPKS prasību nodrošināšana ēdienu gatavošanā ir ērtāka. Piedāvājot 38 un vairāk produktus, papildu punkti netiks piešķirti.

**1.jautājums:**

Ja punkti tiek piešķirti tikai par NPKS produktiem, kādēļ Excel produktu sarakstā (tabula 3.3.) ir paredzēta vieta arī BL un LPIA produktiem?

**Atbilde:**

Atbilstoši Nolikuma 22. punktā ietvertajā Saimnieciski visizdevīgākā piedāvājuma izvērtēšanas kritēriju tabulā 3.1. un 3.2. punktos ir paskaidrots, ka, vērtējot iesniegtās ēdienkartes un to atbilstību sezonalitātei (katram gadalaikam raksturīgo produktu izmantošana), ir iespējams iegūt papildu punktus par tajās iekļautajiem NPKS un LPIA produktiem. Savukārt 3.1. un 3.2. tabulās norādītie BL un NPKS produkti ir jāietver obligāti, jo to paredz 2017. gada 20. jūnija Ministru kabineta noteikumu Nr. 353 “Prasības zaļajam publiskajam iepirkumam un to piemērošanas kārtība”.

Vēršam uzmanību, ka šī Nolikuma izpratnē 4 gadalaiku ēdienkaršu iesniegšana izvērtēšanai ir obligāta un sastāda daļu no tehniskā piedāvājuma, taču saimnieciskā izdevīguma vērtēšanai 3.3. tabulā ir ietverti gan NPKS gan LPIA produkti, kas paplašina potenciālo pretendentu iespējas iesniegt vairāk augstākas kvalitātes produktus, par to nopelnot papildus punktus. Ņemot vērā Latvijas klimatiskos apstākļus, sezonalitāti vērtēs 3 gadalaiku ēdienkartēs, jo pavasarī vietējie sezonas augļi un dārzeņi par konkurētspējīgām cenām vēl nav pieejami.

**2.jautājums:**

Kādēļ 3.3. tabulas apakšā tiek summēts kopējais produktu skaits BL, NPKS un LPIA, ja punkti tiek piešķirti tikai par NPKS produktiem?

**Atbilde:**

Lai varētu saskaitīt, cik papildus produktus no NPKS un LPIA piedāvās, vai un cik papildus punktus saņems, vērtējot ēdienkaršu sezonalitāti (skat. atbildi uz 1.jautājumu pēdējā rindkopa).

**3.jautājums:**

Vai pretendentam, kurš savā piedāvājumā, piemēram, iekļauj kefīru BL un NPKS – ir priekšrocības pret pretendentu, kurš iekļauj tikai NPKS kefīru?

**Atbilde:**

Kefīrs BL 25% apmērā no piedāvātā apjoma ir obligāts, respektīvi, to nepiedāvājot netiek izpildītas 2017. gada 20. jūnija Ministru kabineta noteikumu Nr. 353 “Prasības zaļajam publiskajam iepirkumam un to piemērošanas kārtība” prasības, un pretendenta piedāvājums netiks atzīts par atbilstošu tehniskās specifikācijas prasībām, tādejādi netiks virzīts uz piedāvājumu salīdzināšanu pēc piedāvājumu vērtēšanas kritērija.

Par papildu kefīra (kas ir ārpus BL 25% obligātā apjoma), ar BL vai citu NPKS produktu marķējumu (ZK, BK), iekļaušanu ēdienkartē, ir iespējams nopelnīt papildus punktus, atbilstoši nolikuma 22. punktā ietvertajā tabulā 3.1. punktā noteiktajiem vērtēšanas principiem.

**4.jautājums:**

Vai pretendentam, kurš savā piedāvājumā, piemēram, iekļauj kefīru BL no diviem dažādiem ražotājiem un NPKS kefīru no diviem dažādiem ražotājiem – ir priekšrocības pret pretendentu, kurš iekļauj tikai vienu BL un vienu NPKS kefīra ražotāju?

**Atbilde:**

Kefīrs BL 25% apmērā no piedāvātā ir obligāts, respektīvi, to nepiedāvājot netiek izpildītas 2017. gada 20. jūnija Ministru kabineta noteikumu Nr. 353 “Prasības zaļajam publiskajam iepirkumam un to piemērošanas kārtība” prasības un nav svarīgi, no cik piegādātājiem tas tiek iepirkts. Papildus kefīram, kas nav obligātais BL 25%, par atlikušo apjomu, neatkarīgi no piedāvātā ražotāju skaita, apjoma un NPKS/BL marķējuma tiks piešķirts 1 punkts.

**5.jautājums:**

Vai pretendentam, kurš savā piedāvājumā, pie produktu rindā pie gadalaiku ēdienkartē, kad produkts tiks izmantots (vasaras, rudens, ziemas) – norāda trīs gadalaikus ir priekšrocības pret pretendentu, kas norāda pie konkrēta produkta tikai vienu gadalaiku? Ja priekšrocības ir, lūdzu paskaidrot, kā tas tiek vērtēts.

**Atbilde:**

Lai nopelnītu papildu punktus, svarīgi, lai katrā no 3 (trīs) gadalaiku ēdienkartēm būtu izmantoti vismaz 6 produkti no 3.3. tabulas (MS Excel) saraksta, tad ēdienkarte saņem 1 punktu. Ja pie katra konkrēta produkta ir tikai 1 gadalaiks, tad jābūt izmantotiem vismaz 18 produktiem. Tas, vai pie produkta ir norādīti vairāki gadalaiki, nav būtiski. Garšaugi (sīpoli, ķiploki, utt.) var būt izmantoti visu gadalaiku ēdienkartēs.

Papildus vēršam Jūsu uzmanību, ka šī atklāta konkursa nolikuma ietvaros tiek lietoti šādi saīsinājumi, kas tiek atšifrēti šādā izpratnē:

NPKS – nacionālās pārtikas kvalitātes shēma;

BL – Bioloģiskie produkti (BL ir NPKS shēma);

ZK – ar Zaļo karoti marķēti produkti (ZK ir NPKS produkta shēma);

BK – ar Bordo karoti marķēti produkti (BK ir NPKS produkta shēma).

Iepirkumu komisijas priekšsēdētāja Karīna Meiberga